கேள்வி: சத்தீசு சந்திர அகர்வால் பற்றி விளக்கவும்.
பதில்: சத்தீசு சந்திர அகர்வால் (Satish Chandra Agarwal) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆன்டு செப்டம்பர் மாதம் 27 ஆ, தேதியன்று இவர் பிறந்தார். இவரது இயற்பெயர் சத்தீசு குப்தா என்பதாகும். பாரதிய ஜனதா கட்சி தலைவராக இராசத்தான் மாநில அரசியலில் இவர் செயல்பட்டார். இராசத்தான் மாநிலத்தின் செய்ப்பூர் நாடாளுமன்றத் தொகுதியில் போட்டியிட்டு 1977 முதல் 1984 வரை ஆறாவது மற்றும் ஏழாவது நாடாளுமன்றத்தில் மக்களவை (இந்தியா) உறுப்பினராக இருந்தார் முன்னதாக இவர் 1957 முதல் 1972 ஆம் ஆண்டு வரை இராசத்தான் சட்டப் பேரவை உறுப்பினராகவும் இருந்தார், பின்னர் மாநிலங்களவை தேர்ந்தெடுக்கப்பட்டார். 1975 ஆம் ஆண்டு முதல் 1976 ஆம் ஆண்டு வரை 19 மாதங்கள் இந்திரா காந்தி நெருக்கடி நிலை (இந்தியா) கைது செய்யப்பட்டு சிறையில் இருந்தார். சமூக மற்றும் அரசியல் பணியாளரும், நாடாளுமன்ற உறுப்பினருமான அகர்வால், 1977 ஆம் ஆண்டு முதல் 1979 ஆம் ஆண்டு வரை இந்திய அரசு நிதித்துறை இணை அமைச்சராகப் பணியாற்றினார். 1980-81 ஆம் ஆண்டில் பொதுக் கணக்குக் குழுவின் உறுப்பினராக இருந்தார், பின்னர் அதன் தலைவராக 1981 முதல் 1983 ஆம் ஆண்டு வரை பணியாற்றினார். சத்தீசு அகர்வால் 1971 ஆம் ஆண்டில் மலேசியாவின் கோலாலம்பூர் நடந்த பொதுநலவாய பாராளுமன்ற சங்க மாநாட்டிலும், 1977 காட்மாண்டு, 1978 வாசிங்டன், டி. சி., 1979 ஆம் ஆண்டு இலண்டன் நடைபெற்ற கொழும்பு திட்ட மாநாட்டிலும் இந்திய பிரதிநிதிகள் குழுவில் உறுப்பினராக இருந்தார். 1984 ஆம் ஆண்டு ஜெனீவா சென்ற இந்தியப் பிரதிநிதிகள் குழுவில் பங்கேற்றார் மற்றும் பல்வேறு பன்னாட்டு மாநாடுகளில் கலந்து கொண்டார். அகர்வால் தனது 68 ஆவது வயதில் ராசத்தான் மாநிலம் செய்ப்பூரில் 1997 ஆம் ஆண்டு செப்டம்பர் மாதம் 10ஆம் தேதியன்று மாரடைப்பால் இறந்தார்.